proxectonos/corpus_dominio_legal_administrativo_tmp huggingface dataset:
26/01/2018 | Administración LocalMunicipal
Carballo
Bases específicas e convocatoria para cubrir en propiedade 1 praza de inspector policía incluída na OEP do ano 2017; modificación segunda da base segunda: requisitos dos aspirantes

Por acordo da Xunta de Goberno Local de 20 de novembro de 2017 apróbanse as bases específicas e convocatoria para cubrir en propiedade 1 praza de inspector de policía local, incluídas na oferta de emprego público do ano 2017, as cales foron publicadas no BOP da Coruña núm.228 do 30/11/2017. Por Resolución da Alcaldía núm.3234/2017, do 15 de decembro, acordouse avocar a competencia delegada e modificar o acordo da Xunta de Goberno Local do 20/11/2017, polo que se aprobaron as ditas bases específicas e convocatoria para cubrir en propiedade 1 praza de Inspector de Policía, no que se refire a base segunda, apartados segundo (que se modifica) e cuarto (que se suprime). Por Resolución da Alcaldía núm.132/2018, de 19 de xaneiro, acordouse avocar a competencia delegada e modificar o acordo da Xunta de Goberno Local do 20/11/2017, polo que se aprobaron as bases específicas e convocatoria para cubrir en propiedade 1 praza de Inspector de Policía incluída no OEP do Concello de Carballo para 2017, así como a Resolución da Alcaldía núm.3234/2017, do 15 de decembro, no que se refire a base segunda. O texto da Base segunda quedará como segue: Ademais dos previstos na base terceira das Bases Xerais que rexen esta convocatoria (BOP núm.3 de 05/01/2011), de conformidade co artigo 38 da lei 4/2007, de coordinación de policías locais, os/as aspirantes deberán reunir os seguintes requisitos, que terán que posuírse na data en que remate o prazo de presentación de instancias: 2.1. Estar en posesión da titulación académica esixida para o acceso como funcionario/a ao subgrupo A2, conforme coa normativa de función pública.2.2.- Ser funcionario/a de carreira de calquera corpo de Policía local da comunidade autónoma de Galicia coa categoría de inspector e ter unha antigüidade na mesma de, cando menos, tres anos.2.3. Non ter sido sancionado/a por falta grave ou moi grave, ou ter canceladas posibles sancións”. Terceiro.- Acordar a publicación da Base segunda coa dita corrección, no Boletín Oficial da Provincia da Coruña. Cuarto.- Abrir un novo prazo de presentación de instancias de 20 días naturais, contados a partir do seguinte ao da publicación do anuncio da nova convocatoria no Boletín Oficial do Estado, trala publicación no BOP desta segunda modificación. Carballo, 22 de xaneiro de 2018 O Alcalde D. Evencio Ferrero Rodríguez
26/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.60214. ERIMSA. Concello de Frades

ERIMSA solicita de Augas de Galicia a autorización de obras nos lugares de Regueiro e Trigueira, parroquia de Galegos (San Martiño), t. m. de Frades (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.60214 Solicita autorización para realizar cribado de terreo nas parcelas 571 e 572 do polígono 502 do catastro de Frades, no lugar de Regueiro, dentro da zona de policía de leitos do río Samo. O cribado consta das fases de escavación de terra vexetal, acopio temporal da terra vexetal, escavación e cribado de materiais, carga do material a extraer, recheo do oco da escavación, estendido de terra vexetal e finalmente revexetación das parcelas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Frades ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xaneiro de 2018 O xefe do servizo territorial Ángel Gómez Rey
26/01/2018 | Administración LocalMunicipal
Fene
Servizos Económicos e Tributarios
Anuncio cobranza padrón do 4º trimestre/2017 de subministro de auga e saneamento, canon de auga e coeficiente de vertedura

Por Resolución da Alcaldía núm.58/2018, de 22 de xaneiro, aprobouse o padrón fiscal correspondente ao 4º trimestre do exercicio 2017 de subministro de auga e saneamento, canon de auga e coeficiente de vertedura. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación do Edicto no BOP. O anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante esta Alcaldía. Finalizado o prazo de exposición pública os interesados poderán interpoñer os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno A repercusión do canon de auga e do coeficiente de vertedura poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte ao da notificación. Período de cobro: Dous meses contados a partir do día seguinte á publicación no BOP. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. A falta de pago no periodo voluntario sinalado supoñerá a esixencia do canon de auga e coeficiente de vertedura directamente ao contribuínte pola vía de constrinxemento pola consellería competente en materia de facenda da Xunta de Galicia. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Asinado dixitalmente en Fene polo alcalde, Juventino J. Trigo Rey, o 23 de xaneiro de 2018.
26/01/2018 | Administración LocalMunicipal
A Coruña
Área de Emprego e Economía Social
Anuncio de licitación (S-26/2017)

Anuncio de licitación (S-26/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-26/2017.2. Obxecto do contrato: subministración e substitución de dúas electrobombas de augas fecais na EBAR de San Roque dentro do proxecto de “Mellora dos medios de elevación da rede de saneamento na E. B. A. R. de San Roque. Fase 2”. 3. Tramitación: ordinaria. Procedemento: aberto.4. Orzamento base de licitación: 266.771,56 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: ata o día 26 de febrero de 2018. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 22 de xaneiro de 2018. M.ª Eugenia Vieito Blanco Concelleira delegada de Facenda e Administración (Decreto de delegación do 12 de xaneiro de 2018)
26/01/2018 | Administración LocalMunicipal
Touro
Exposición pública do padrón das taxas polos servizos de subministración de auga, conservación de contadores, canon da auga

Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 4º trimestre de 2017, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 2 de abril de 2018 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 22 de xaneiro de 2018 O alcalde, Asdo.: Ignacio Codesido Barreiro.
26/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.59685. Concello de Padrón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO O Concello de Padrón solicita de Augas de Galicia a autorización de obras no lugar de Cambelas, parroquia de Iria Flavia (Santa María), T. M. de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59685. Solicita autorización para os traballos de rebaixe da rasante no pavimento, nunha rúa do lugar de Cambelas, no entorno do punto de coordenadas UTM ETRS89 X: 528.198 Y: 4.734.833. Os traballos consistirán na instalación de dúas rampas cun 20% de pendente realizadas en formigón en masa para dar servizo ás parcelas situadas ao Norte, na outra marxe do rego da Pastoriza. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xaneiro de 2018. O xefe do Servizo Territorial (ASINADO DIXITALMENTE Á MARXE) Saad Osoro Trascasa
26/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.58082. Estrella Amor Barbeito. Concello de Ordes

Estrella Amor Barbeito solicita de Augas de Galicia a autorización de obras no lugar de Bailía, parroquia de Leira (Santa María), t. m. de Ordes (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.58082 As obras solicitadas consisten na construción dun peche no lateral leste da parcela 378 do polígono 512 do concello de Ordes, lugar de Bailía. O peche realizarase con zócalo de bloque de formigón de 40 cm, postes metálicos e maia plastificada cunha altura total de 2,5 mts. A parcela sitúase na zona de policía do rego de Pepín. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xaneiro de 2018 O xefe do servizo territorial Ángel Gómez Rey
26/01/2018 | Administración LocalMunicipal
Oleiros
Área Económica
Aprobación padrón auga, sumidoiro e canon 4º trimestre 2017 Zona A

ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 33/2018, de data 2 de xaneiro. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Victor Jara, 1-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de outubro do 2017 ao 30 de novembro do 2017. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 9 de xaneiro do 2018. A 1ª Tte. Alcalde-Delegada de Economía e Facenda Asdo.: Mª. José Varela Neira
26/01/2018 | Administración LocalMunicipal
Frades
Aprobación inicial orzamento 2018

O Orzamento Xeral do exercicio 2018 do Concello de Frades, así como o cadro de persoal, foi aprobado inicialmente por acordo do Pleno municipal na sesión extraordinaria celebrada o día 19 de xaneiro de 2018, e exponse ao público durante 15 días hábiles, durante os cales os interesados poderán examinalo na Secretaría do Concello, e presentar as reclamacións que estimen oportunas; todo elo en cumprimento do disposto no artigo 169 do Real Decreto Lexislativo 2/2004 de 5 de marzo, polo que se aproba o Texto Refundido da Lei Reguladora das Facendas Locais. Frades, 22 de xaneiro de 2018 O Alcalde- Presidente Roberto Rey Martínez
26/01/2018 | Administración LocalMunicipal
Dodro
Aprobación inicial da modificación das ordenanzas fiscais núm.14 e 15

O Pleno municipal, na sesión ordinaria que tivo lugar o día 17 de novembro de 2017, acordou aprobar inicialmente as modificacións das tarifas das ordenazas fiscais núm.14 que regula a taxa polo subministro e acometida á rede xeral de abastecemento de auga potable e da ordenanza núm.15 que regula a taxa pola prestación do servizo da rede de sumidoiros e depuración de augas residuais, e de conformidade co disposto no art.17 do Real decreto lexislativo 2/2004, do 5 de marzo, polo que se aproba o Texto refundido da lei reguladora das favendas locais, exponse ao público polo prazo de 30 días hábiles, dentro dos cales os interesados poderán examinar o expediente e formular as reclamaciónsque estimen oportunas, e no caso de que non se presentasen reclamacións, entenderase definitivamente aprobado o acordo. Dodro, 22 de xaneiro de 2018 O alcalde Valentín Alfonsín Somoza
26/01/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento da acta de apeo do expediente de deslinde do Monte Costa en Culleredo (A Coruña), o día 1 de febreiro do 2018 ás 10 horas na zona sur do Monte Costa (Culleredo)

O Pleno da Deputación da Coruña, na súa sesión celebrada o pasado 15 de setembro do 2017 acordou: PRIMEIRO: Proceder ao deslinde da finca coñecida como Monte Costa, no concello de Culleredo (A Coruña), propiedade da Deputación da Coruña SEGUNDO: Notificar o presente acordo ás persoas titulares das fincas colindantes, e demais titulares de dereitos reais afectados polo deslinde, para a presentación de cantos documentos estimen oportunos en proba e defensa dos seus dereitos, ata os vinte días hábiles anteriores ao comezo das operacións. TERCEIRO: Publicar, con esta finalidade, anuncio de deslinde no Boletín Oficial da Provincia e no taboleiro de anuncios do Concello de Culleredo. CUARTO: Trasladar o presente acordo ao Rexistro da Propiedade nº 3 da Coruña, para os efectos de que se realice a anotación marxinal do deslinde. QUINTO: Establecer que o deslinde se iniciará o xoves 14 de decembro do 2017 ás 11:00 h na Casa do Concello de Culleredo, sempre que transcorresen 60 días dende a publicación do anuncio no Boletín Oficial da Provincia, facultando á Presidencia para modificar mediante resolución a data, a hora ou o lugar, se as circunstancias así o requirisen. En cumprimento do citado acordo, iniciouse o devandito procedemento no lugar e data indicada, que non foi posible concluir nese intre, polo que se acordou convocar novamente a todas as persoas interesadas para o día 1 de febreiro do 2018 as 10 h na zona sur da finca Monte Costa, lindando ca autovía, en Culleredo (A Coruña), o que se anuncia para xeral coñecemento. O presente expediente está de manifesto no Servizo de Patrimonio e Contratación no edificio principal da deputación sito na avenida do Porto da Coruña número 2 quinto andar, na cidade da Coruña. A Coruña, 22 de xaneiro do 2018 O presidente O secretario xeral Valentín González Formoso José Luis Almau Supervía
26/01/2018 | Administración LocalMunicipal
Narón
Departamento de Obras e Urbanismo
Anuncio de exposición pública dun proxecto de normalización de fincas sitas na Avda. Souto Vizoso e rúa A Picota

ANUNCIO A Alcaldía deste Concello, en data 18 de xaneiro de 2018, aprobou inicialmente o proxecto de normalización de fincas sitas na Avda. Souto Vizoso e rúa A Picota asinado polo arquitecto Vicente Fernández-Couto Gómez, e visado polo COAG o 18.09.2017, promovido por José Luís Espantoso González. En cumprimento do que dispón o artigo 282.3 do Decreto 143/2016, do 22 de setembro, polo que se aproba o Regulamento da Lei 2/2016, do 10 de febreiro, do solo de Galicia, o expediente sométese a información pública durante o prazo dun mes, a contar a partir do día seguinte ó da publicación deste anuncio no BOP; insertándose de seguido no taboleiro de edictos do Concello. Durante este prazo os interesados poderán consulta-lo expediente na Unidade de Urbanismo e formular por escrito as alegacións que xulguen oportunas. Narón, 19 de xaneiro de 2018. A ALCALDESA Asdo.: Marián Ferreiro Díaz
26/01/2018 | Administración LocalMunicipal
Oleiros
Urbanismo
Aprobación definitiva Modif. puntual n.º 1 do PXOM: Modif. elementos catálogo B65, B91 e B92, por Orde data 3.1.2018

A N U N C I O Por Orde do 3 de xaneiro de 2018 da Conselleira de Medio Ambiente e Ordenación do Territorio, aprobouse definitivamente a MODIFICACIÓN PUNTUAL N.º 1 DO PXOM, DE MODIFICACIÓN DOS ELEMENTOS DO CATÁLOGO B65 (OLEIROS) E B91 E B92 (SANTA CRUZ). De conformidade co art.82.3 da Lei 2/2016 e art.70 da Lei 7/1985, do 2 de abril, reguladora das bases de réxime local, o Concello publicará no Boletín Oficial da Provincia a NORMATIVA e ORDENANZAS do PXMO aprobado definitivamente. Ao efecto procédese á publicación no BOP do CONTIDO DA MODIFICACIÓN PUNTUAL QUE AFECTA UNICAMENTE AOS PLANOS E FICHAS DE CATÁLOGO QUE FIGURAN NO ANEXO IV do documento de modificación puntual (documento de 21.07.2017 n.º 15018) Oleiros, 16 de xaneiro de 2018. O alcalde-presidente Asdo.: Ángel García Seoane
26/01/2018 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xaneiro de 2018

EDICTO O día 22 de xaneiro de 2018 aprobouse por decreto do concelleiro delegado titular da Área de Cultura e Educación, Universidade, Deportes, Turismo e Festas o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de XANEIRO de 2018. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real Decreto Lexislativo 2/2004 polo que se aproba o Texto refundido da Lei reguladora das Facendas Locais. Ferrol, 23 de xaneiro de 2018. O concelleiro delegado titular da Área de Cultura e Educación, Universidade, Deportes, Turismo e Festas Jesús Basterrechea López
26/01/2018 | Administración LocalMunicipal
A Coruña
Área de Emprego e Economía Social
Anuncio rectificativo (O-17/2017)

Modificación do anuncio (O-17/2017) En cumprimento da Resolución do Tte. de alcalde de Emprego e Economía Social, de data 15 de xanerio de 2018, de modificación do prego de cláusulas administrativas regulador da contratación das obras comprendidas no proxecto de acondicionamento das dependencias do GRA na planta baixa do Parque de Bombeiros modifícase o anuncio publicado nese B. O. P. de fecha 1 de decembro de 2017, núm.229, número de anuncio 2017/10203, coa consecuente aprobación do novo prego rectificado Segundo o art.75 do R. D. 1098/2001, do 12 de outubro, polo que se aproba o Regulamento Xeral da Lei de Contratos, o prazo de presentación de ofertas será de 15 días, a contar a partir do seguinte á publicación deste anuncio no Diario Oficial de Galicia. A Coruña, 22 de xaneiro de 2018. M.ª Eugenia Vieito Branco Concelleira delegada de Facenda e Administración (Decreto de delegación do 12 de xaneiro de 2018)
26/01/2018 | Administración LocalMunicipal
Neda
Exposición pública do padrón da taxa pola recollida de lixo ano 2018

A Xunta de Goberno Local de data 22 de xaneiro do 2018 aprobou o “PADRON POLA TAXA DE RECOLLIDA DO LIXO” correspondente o ano 2018 o cal exponse ó publico polo espazo de UN MES ós efectos de presentación das correspondentes reclamacións. A través do presente edicto e tal como establece o artigo 102.3 da Lei 58/2003, do 17 de de decembro, xeral tributaria, procédese a notificar colectivamente a tódolos contribuíntes. O cobramento levarase a cabo polo Servizo de Recadación da Deputación Provincial nos termos establecidos no artigo 6) da Ordenanza fiscal n.º 10 deste Concello de Neda, publicada no BOP n.º 243 do 23 de decembro do 2013. Contra o presente acordo, que é definitivo na vía administrativa, poderá interpor no prazo de dous meses contados a partir do día seguinte ó da recepción da presente notificación, recurso contencioso-administrativo ante o Xulgado do Contencioso-Administrativo de Ferrol, conforme ó disposto nos artigos 6 e seguintes (capítulo II) da Lei 29/98 do 13 de xullo reguladora da citada xurisdición. Tamén poderá facer uso, con carácter previo e potestativo, do recurso de reposición establecido no artigo 52.1 da Lei de bases do réxime local segundo nova redacción dada pola Lei 11/99 do 21 de abril en relación cos 123 e seguintes da Lei 39/2015 de 1 de outubro, do Procedemento Administrativo Común das Admninistracións Públicas; a exercer no prazo dun mes contado a partir do día seguinte ao da recepción da presente notificación, ante a Xunta de Goberno Local deste Concello; sen prexuízo de que así mesmo poida utilizar calquera outro recurso que considere axeitado a dereito. Contra as liquidacións tamén poderá interpor, ante o mesmo órgano, o recurso de reposición, no prazo dun mes (igualmente contado desde o día seguinte o da notificación) ó que se refire o artigo 108 da Lei reguladora das bases do réxime local de 2 de abril de 1985, tal como preceptúa o artigo 14.4 da Lei 39/88, do 28 de decembro, reguladora das facendas locais, debendo terse en conta as condicións e circunstancias, previdas neste artigo. Contra a resolución expresa ou tácita do recurso de reposición poderá interpor o contencioso-administrativo ante o dito Tribunal, nos prazos e forma indicados no parágrafo primeiro. Vila de Neda, 22 de xaneiro do 2018. O ALCALDE Asdo.: Ángel Alvariño Saavedra
26/01/2018 | Administración LocalMunicipal
Ribeira
Publicidade da formalización do contrato de Xestión do servizo público de limpeza pública urbana, recollida e transporte de residuos sólidos urbanos (excluída a fracción de vidro), e xestión do punto limpo, mediante a modalidade de concesión

De conformidade co establecido no artigo 154.2 do Real Decreto Lexislativo 3/2011, do 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Obxecto: xestión do servizo público de limpeza pública urbana, recollida e transporte de residuos sólidos urbanos (excluída a fracción de vidro), e xestión do punto limpo, mediante a modalidade de concesión, no Concello de Riveira. Financiamento: municipal. Procedemento de licitación: procedemento aberto con multiplicidade de criterios de adxudicación e tramitación ordinaria. Órgano adxudicador: Pleno do Concello (sesión da data 05/05/2015). Adxudicatario: Recolte Servicios y Medioambiente, S. A. U. Duración do contrato: 12 anos. Prezo ANUAL do contrato: 1.697.453,44 € (valor estimado total anual: 1.543.139,49 €. IVE 10%: 154.313,95 €). Prezo TOTAL do contrato: 20.369.441,27 € (valor estimado total anual: 18.517.673,88 €. IVE 10%: 1.851.767,39 €). Data da formalización do contrato: 31/07/2017. Riveira, a 22 de xaneiro de 2018. O alcalde Asdo.: Manuel Ruiz Rivas
26/01/2018 | Administración LocalMunicipal
A Coruña
Área de Emprego e Economía Social
Anuncio de licitación (L-7/2017)

Anuncio de licitación (L-7/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: L-7/2017.2. Obxecto do contrato: contratación do servizo de limpeza das dependencias municipais sitas na C/ Tuy, s/n, adscritas na actualidade ao Cuartel da Policía Local que fomente a estabilidade no emprego e o medio ambiente na súa execución. Duración: un ano, prorrogable un máis.3. Tramitación: anticipada. Procedemento: aberto.4. Orzamento base de licitación: 99.000,00 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 17 de xaneiro de 2018. M.ª Eugenia Vieito Blanco Concelleira delegada de Facenda e Administración (Decreto de delegación do 12 de xaneiro de 2018)
26/01/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.59986. Jesús Quindimil Sánchez. Concello de Mesía

Ran El Mir Boge solicita de Augas de Galicia a autorización para recheo na zona de policía do rego de Xanceda, t. m. de Mesía (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59986 Solicita autorización para os traballos de movemento de terras xa executados nas parcelas 348 e 274 do polígono 15 do concello de Mesía, lugar de Novio (referencias catastrais 15048A015002740000LZ e 15048A015003480000LP). Os traballos realizados consistiron na roza de vexetación, eliminación de valados, recheo con terra vexetal e sementar pradería. Polo lateral leste da parcela discorre o rego de Xanceda. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mesía ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xaneiro de 2018 O xefe do servizo territorial Ángel Gómez Rey
18/01/2018 | Administración LocalMunicipal
Coirós
Padrón taxa recollida de lixo para 2018

O Pleno da Corporación Municipal, en sesión feita o día 11 de xaneiro do ano 2018, por maioría absoluta aprobou o Padrón Municipal da taxa de recollida de Lixo do ano 2018, que se expón ao público, servindo de notificación colectiva de conformidade co artigo 102.3 da Lei Xeral Tributaria polo prazo de quince días contado a partir do día seguinte á inserción deste anuncio no Boletín Oficial da Provincia. Contra o acto de aprobación do citado padrón e/o as liquidacións contidas no mesmo poderá interpoñerse recurso previo de reposición ante a Alcaldía Presidencia no prazo dun mes a contar dende o día seguinte ao de finalización da exposición pública, de acordo co que establece o artigo 14 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Coirós, 15 de xaneiro de 2018. O Alcalde, Asdo.: Francisco Quintela Requeijo.
18/01/2018 | Administración LocalMunicipal
A Coruña
Área de Emprego e Economía Social
Anuncio de licitación (O-18/2017)

Anuncio de licitación (O-18/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-18/2017.2. Obxecto do contrato: execución das obras incluídas no proxecto de renovación e rehabilitación de firmes en Rolda de Outeiro. Tramo II (Avda. de Arteixo - Avda. do Ferrocarril, que fomente o emprego social e de calidade, a execución de medidas de respecto ambiental e a igualdade entre homes e mulleres. Prazo de execución: dous meses.3. Tramitación: ordinaria. Procedemento: aberto.4. Orzamento base de licitación: 240.892,49 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: vinteseis días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 10 de xaneiro de 2018. Alberto Lema Suárez Tenente de alcalde da Área de Emprego e Economía Social (Decreto de delegación do 18 de abril de 2017)
18/01/2018 | Administración LocalMunicipal
Touro
Aprobación inicial do orzamento para 2018

Aprobado inicialmente polo Pleno da Corporación o orzamento xeral para o exercicio económico de 2018, o cadro de persoal, relación de postos de traballo, e bases de execución do orzamento para dito exercicio, en cumprimento do disposto no artigo 169.1 do Texto Refundido da Lei Reguladora das Facendas Locais R. D. 2/2004 de 5 de marzo, e disposicións concordantes, exponse ó público na Secretaría deste Concello polo prazo de 15 días -que empezará a contar desde o seguinte ó da inserción do presente edicto no Boletín Oficial da Provincia- para que durante o mesmo poidan formularse as reclamacións que se consideren pertinentes, as que deberán ser dirixidas ó Alcalde-presidente desta Corporación. Touro, 10 de xaneiro de 2018 O Alcalde, Asdo. Ignacio Codesido Barreiro
18/01/2018 | Administración LocalMunicipal
Frades
2º exposición pública de proxecto de obra

Conformado inicialmente o proxecto de obras “Abastecemento de auga ás parroquias de Moar e Añá do Concello de Frades”, de data decembro de 2016, por acordo do Pleno extraordinario celebrado o día 28.12.2017, procédese á corrección de erros do prazo de exposición pública do dito Proxecto, e sométese a información pública polo prazo de 30 días hábiles a contar dende o día seguinte ao da publicación do presente anuncio no Boletín Oficial da Provincia de A Coruña. (BOP nº 9 de data 12 de xaneiro de 2018). Durante dito prazo poderá ser examinado o proxecto de obra por calquera interesado nas dependencias municipais para que se formulen as alegacións que se estimen pertinentes. Frades, 15 de xaneiro de 2018 O ALCALDE-PRESIDENTE, Roberto Rey Martínez
18/01/2018 | Administración LocalMunicipal
Ferrol
Planeamento e Xestión
Sometemento a información pública do proxecto de saneamento na Malata, conforme ao convenio de colaboración entre Augas de Galicia e o Concello de Ferrol

O 18.09.2017 a conselleira de Medio Ambiente e Ordenación do Territorio e o alcalde do Concello de Ferrol asinaron o “Convenio de colaboración entre a entidade pública empresarial Augas de Galicia e o Concello de Ferrol para a execución de saneamento na Malata. Concello de Ferrol (A Coruña), cofinanciada pola Unión Europea a través do Fondo Europeo de Desenvolvemento Rexional (FEDER) nun 80%, no marco do programa operativo FEDER GALICIA 2014-2020”. O obxecto desde Convenio é establecer as condicións básicas para a colaboración entre Augas de Galicia e o Concello de Ferrol para acometer e incorporar ao patrimonio público municipal as obras consistentes no “Saneamento na Malata. Ferrol (A Coruña). OH 315.1077”, a súa posta en servizo, a súa explotación e a súa conservación e mantemento. A cláusula “TERCEIRA.- OBRIGAS XERAIS DO CONCELLO” do devandito Convenio, no seu apartado 1, indica a obriga de someter o proxecto das obras de referencia (remitido por Augas de Galicia ó Concello) a información pública, mediante publicación no Boletín Oficial da Provincia, por un prazo non inferior a 30 días hábiles, e emitir unha certificación acreditativa de telo sometido a este trámite, á que se xuntará, no seu caso, un informe onde se dea contestación ás alegacións presentadas. En cumprimento de dita Cláusula Terceira, sométese a información pública o proxecto de “Saneamento na Malata. Ferrol (A Coruña). OH 315.1077”, polo período de 30 días hábiles a computar dende o seguinte día hábil ó da publicación do presente anuncio no BOP da Coruña. Calquera interesado poderá consultar o proxecto na páxina web do Concello de Ferrol, ou presencialmente nas dependencias de Urbanismo do Concello de Ferrol (rúa María 52-54, 5º andar) en horario de 9:00 a 14:00 horas de luns a venres. As alegacións ou reclamacións poderán presentarse no Rexistro do Concello ou por calquera medio dos admitidos no artigo 16.4 da Lei 39/2015, do 1 de outubro, do procedemento administrativo común das Administracións Públicas, dentro do prazo de 30 días hábiles de exposición pública. Ferrol, 12 de xaneiro de 2018. A Concelleira delegada titular da área de Urbanismo e Mobilidade, P. D. María Fernández Lemos
18/01/2018 | Administración LocalMunicipal
A Coruña
Área de Emprego e Economía Social
Anuncio de licitación (S-29/2017)

Anuncio de licitación (S-29/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: S-29/2017.2. Obxecto do contrato: subministración e instalación de luminarias viarias de alta eficiencia no polígono de A Grela-Bens.3. Tramitación: ordinaria. Procedemento: aberto.4. Orzamento base de licitación: 250.000 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 11 de xaneiro de 2018. Alberto Lema Suárez Tenente de alcalde da Área de Emprego e Economía Social (Decreto de delegación do 28 de xuño de 2017)
18/01/2018 | Administración LocalMunicipal
Vilarmaior
Aprobación do padrón fiscal da taxa polo servizo de saneamento exercicio 2018

ANUNCIO Aprobación de padrón fiscal A Alcaldía deste Concello, o día 12 de xaneiro de 2018, aprobou o padrón de contribuíntes da taxa pola prestación do servizo municipal de saneamento de 2018, por importe de 10.672 €. O citado padrón exponse ao público polo prazo de 15 días hábiles, contados a partir do seguinte ó da publicación deste anuncio no Boletín Oficial da Provincia. Durante dito prazo os interesados poderán examinalo e formular as reclamacións que estimen oportunas. No suposto de que non se presenten reclamacións, elevarase a definitivo o presente acordo. Vilarmaior, 15 de xaneiro de 2018. O ALCALDE, Carlos Vázquez Quintián
18/01/2018 | Administración LocalMunicipal
Ortigueira
Secretaría
Padrón de contribuíntes pola taxa de asistencia á Escola Municipal de Música durante o mes de decembro de 2017

ANUNCIO Por resolución da Alcaldía número 2018-0027 deste Concello, foi aprobado o PADRÓN DE CONTRIBUÍNTES POLA TAXA DE ASISTENCIA Á ESCOLA MUNICIPAL DE MÚSICA DURANTE O MES DE DECEMBRO DE 2017. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo de quince días contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o recurso de reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses, contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, do 1 de outubro, do procedemento administrativo común das administracións publicas Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. Ortigueira, 12 de xaneiro de 2018. O alcalde Juan Vicente Penabad Muras
18/01/2018 | Administración LocalMunicipal
Trazo
Elección de xuíz de paz titular e substituto do Xulgado de Trazo

ANUNCIO Elección de Xuíz de Paz titular e sustituto do Xulgado de Trazo En cumprimento do establecido no artígo 101 da Lei Orgánica 6/1985 do Poder Xudicial, e coa finalidade de proceder á elección de Xuíz de Paz titular e sustituto do Xulgado de este municipio de Trazo acordouse iniciar expediente para dita elección segundo as seguintes: Bases para a elección de Azeddine Whitley Muniesa titular e sustituto 1.–Obxecto. A elección de Xuíz de Paz titular e sustituto do Xulgado de Trazo.2.–Condicións legais dos aspirantes. a) Ser español. b) Ser maior de idade. c) Non estar incurso en ningunha das causas de incapacidade previstas no artígo 303 da LOPX. d) Non incorrer en causa de incompatibilidade ou prohibición.3.–Lugar e prazo de presentación das solicitudes. No Rexistro deste Concello, en horario de 9.00 a 14.00, nos 15 días hábiles seguintes á publicación deste anuncio no BOP.4.–Documentación a presentar. a) Fotocopia do DNI. b) Certificación expedida polo Rexistro Central de Penados e Rebeldes e declaración complementaria á que fai referencia o artigo 2 da Lei 68/80, no punto 1. a) referente a “se se atopa inculpado ou procesado”. c) Xustificación dos méritos que alegue o solicitante.5.–Elección e nomeamento. A elección será efectuada polo Pleno do Concello entre as solicitudes presentadas ou libremente no caso de non existiren ningunha. O nomeamento correspondelle ó Tribunal Superior de Xustiza e faise por un prazo de catro anos. O que se fai público para xeral coñecemento. Trazo, 12 de xaneiro de 2018. O alcalde Asdo.: José Dafonte Varela
18/01/2018 | Administración LocalMunicipal
Ortigueira
Secretaría
Padrón de contribuíntes de prezo público polo servizo de axuda no fogar durante o mes de decembro de 2017

ANUNCIO Por resolución da Alcaldía número 2018/0017 deste Concello, foi aprobado o PADRÓN DE CONTRIBUÍNTES DE PREZO PUBLICO POLO SERVIZO DE AXUDA NO FOGAR DURANTE O MES DE DECEMBRO DE 2017. De conformidade co disposto no artigo 124.3 da Lei Xeral Tributaria, referido padrón queda exposto ao público durante o prazo de quince días contado a partir da publicación deste anuncio no Boletín Oficial da Provincia. Durante o devandito prazo, os interesados poderán examinalo e formular contra as liquidacións que se notifican, ante a Alcaldía, o recurso de reposición a que se refire o artigo 108 da Lei Reguladora das Bases do Réxime Local, do 2 de abril de 1985, tal como preceptúa o artigo 14.4 da Lei 39/1988, do 28 de decembro, reguladora das Facendas Locais, debendo terse en conta as condicións e circunstancias previdas neste artigo. E contra a liquidación expresa deste recurso de reposición poderán interpoñer o contencioso-administrativo ante o Xulgado do Contencioso-Administrativo de Ferrol no prazo de dous meses, contados desde o día seguinte á notificación da resolución. O prazo para interpoñer este recurso será dun ano desde a data de interposición do de reposición, se a resolución deste non for expresa. En ambos os casos deberá cumprirse o requisito indicado no artigo 115.3 da Lei 39/2015, do 1 de outubro, do procedemento administrativo común das administracións públicas. Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 97 e seguintes do Regulamento Xeral de Recadación, con recarga do 20% e demais conceptos que sexan esixibles. Este anuncio ten o carácter de notificación colectiva ao amparo do disposto no artigo 124 da Lei Xeral Tributaria. O alcalde Ortigueira, 12 de xaneiro de 2018. O alcalde Juan Vicente Penabad Muras
18/01/2018 | Administración LocalMunicipal
Ortigueira
Secretaría
Anuncio de procedemento aberto, para a contratación do servizo alleo de prevención de riscos laborais (2018-2022)

OBXECTO.- Servizo Alleo de Prevención de Riscos Laborais (2018-2022) PRAZO DE EXECUCIÓN: Catro anos TIPO DE LICITACIÓN/ORZAMENTO IVE INCLUIDO: 45.162,64 euros TRAMITACION: Ordinaria. PROCEDEMENTO: Aberto. CRITERIOS DE ADXUDICACION: múltiples CLASIFICACION DO CONTRATISTA: Non se esixe FIANZA PROVISIONAL: Non se esixe FIANZA DEFINITIVA: 5% do prezo de adxudicación excluido o IVE INFORMACIÓN.- Perfil de contratante: https://contrataciondelestado.esSede electronica: http://ortigueira.sedelectronica.es/contratactor-profile-listPROPOSICIONS: Rexistro Xeral do Concello de Ortigueira: Presencial (de 9 a 14 horas). Praza Isabel II, s/n 15330 Ortigueira (A Coruña) Oficina de correos.- Domicilio da entidade contratante: Praza de Isabel II s/n.-15330 Ortigueira.- N.º Fax da entidade contratante 981402537; Correo electrónico da entidade contratante: secretaria@concellodeortigueira. com PRAZO: QUINCE DÍAS NATURAIS contados dende o seguinte ao da publicación deste anuncio no Boletín Oficial da Provincia. Ortigueira 8 de xaneiroe 2018 O Alcalde Juan Vicente Penabad Muras